I perioden 2006 til 2016 jobbet Nørve i TV 2 Nyhetenes innenriksredaksjon i Oslo som kriminaljournalist. Våren 2012 var han sammen med Kadafi Zaman TV 2s ansikter utad under dekningen av rettssaken etter terrorangrepene i Norge 22. juli 2011. TV 2 ble i 2013 nominert til Gullruten for dekningen. Under 22. juli-rettssaken var Nørve sammen med Harald Stanghelle og Ole Kr. Bjellaanes (NTB) «medienes talspersoner». Sammen med kollega Kristian Ervik løste Nørve høsten 2019 et 29 år gammelt mysterium som politiet aldri klarte å løse. Ingrid ble som nyfødt lagt i en søppelcontainer på Bjølsen i Oslo i august 1990. Gjennom undersøkende journalistikk og ved hjelp av slektsforskning og DNA klarte journalistene å finne Ingrids biologiske mor og Ingrid fikk svar på hvorfor hun ble lagt i containeren.